Treenerite nõukogu protokoll

29.10.18 11:00

Pärnu Jahtklubi

Kohal:

U.Karlson, K.Juurik, nõukogu liikme A.Hein esindaja J.Prükkel, A.Lebedev, M.Johanson, J.Veeranna, R.Mandri, K.Martma

Puudusid nõukogu liikmed:

T.Suvi, S.Puhm, J.Kalmus

Nõukogu istumist juhatas nõukogu esimees K.Juurik ja protokollis R.Mandri

1.Otsustati muuta 2019 aasta võistlusreglemendis järgmisis olulisi punkte:

1. Tõsta täiskasvanutel litsentside hindasid, noortel ja pensionäridel jäi hind samaks.
2. Kaotada võistlusreglemendist mõiste E-litsents. Litsents väljastatakse kõigile E-kujul ja soovijad saavad litsentsi plastikkaardina juurde maksmata.

3. Muuta litsentsi tellimine ja tootmine lihtsamaks seeläbi, et litsentsitaotlusega ei pea kaasa saatma enam ei pilti ega ka allkirja näidist.

4. Plastiklitsentsid saadetakse klubi aadressile, mitte litsentsi omanikule, v.a erasõitjad, kelle litsents on kaks korda kallim kui klubi liikmete litsents.

5. Võistlusreglemendis muudeti veel vanusegruppe vastavalt aasta arvule, mis tuleb hooajal 2019.

6. Startimise tingimused punktis 5.2 ja punktis 6.6 lubatakse klipp pedaale BMX krossis alates 13. eluaastast

7. Järgneva hooaja Cyclo-crossi võistlusi võib lisada kalendrisse 15.detsembrini.

8. Alade kokkuvõttes individuaalset reitingut ei peeta, on ainult klubide reiting.

9. Cyclo-crossi punktid kajastuvad järgneva hooaja reitingus, reiting pannakse lukku 01.oktoober.

10. Cyclo-crossi hooajal võisteldakse juba järgmise aasta vanusegruppide alusel.

11. Vanemas vanusegrupis ei tohi võistelda kui samal võistlusel toimub oma enda vanusegrupi võistlus v.a erijuhtudel (vaata reglementi)

12. Tuleb täpsustada sõnastust seoses ajavõtutingimustega võistlusreglemendis, v.t võistlusreglementi. A.Lebedev ja R.mandri teevad sõnastuse osas ettepaneku.

13. Kinnitati, et talikrossi raames enam EMV ei peeta ja BMX krossis toimuvad vanuseklassides MV ainult siis, kui kohal on vähemalt, kas 3 tüdrukut või 5 poissi (vaata reglementi).

2. Treenerite nõukogu koosseis ja pädevus

1. Otsustati rahuldada S.Puhm avaldus astumaks treenerite nõukogust välja
2. Treenerite nõukogust taandati J.Kalmus seoses pensionile minekuga.
3. Otsustati muuta treenerite nõukogu toimimismudelit, treenerite nõukogusse peaks kuuluma kõik litsentseeritud töötavad treenerid, kes valivad endale juhatuse. Otsustusõigus on juhatusel, aga nõukogu töösse võiks panustada kõik litsentseeritud ja töötavad treenerid.
4. Otsustati välja töötada treenerite nõukogu juhatusse kandideerimise alused ja nõuded nädala jooksul suheldes meili teel.

3. Parimad klubid ja sportlased

1. Parimate klubide reiting kinnitati.
2. Parimate sportlaste reiting kinnitati v.a Sen2, mille parima selgitamiseks oodatakse ära Euroopa MV Cyclo Crossis.